- Նախագահի պաշտոնը` որքան էլ խորհրդանշական, բայց իր մեջ որոշակի ներուժ է պարունակում, այնպես, ինչպես ԱԺ նախագահի, ոստիկանապետի եւ այլ պաշտոններն են նշանակալից պետական կառավարման համակարգի անխափան գործունեության համար։ Նման պաշտոնների դեպքում կարեւոր է, թե ով է ներկայացնում այն, ինչ ուժ է կանգնած նրա ետեւում, ինչ քաղաքական աջակցություն ունի տվյալ անձը եւ այլն: Այդ իսկ պատճառով ապագան այդքան էլ միանշանակ չէ։ Սակայն տվյալ դեպքում Սերժ Սարգսյանի եւ նրա թիմի համար սեփական ամենազորության զգացումն է շարժիչ ուժը։ Ուստի իրենց այս պահին ավելի շատ հետաքրքրում է ինչ-ինչ իրավիճակային հարցեր լուծելը, որն առավելապես պայմանավորված է կառավարման համակարգում իրենց՝ գլուխ մնալու կամ իշխանություն ունենալու ցանկություններով: Դա է իրենց խնդիրը, որը ստիպում է ինչ-որ քայլեր ձեռնարկել, նախագահի պաշտոնը գործիքակազմի վերածել եւ այլն: